Utume wa Yesu

, Samaria na Galilaya wakati wa Yesu.]]

 ya Ufufuko wa Lazaro, kanisa la Sant'Apollinare Nuovo, Ravenna, Italia.]]
**Utume wa Yesu** katika Injili, unaanza na ubatizo wake kwa mkono wa Yohane Mbatizaji katika mto Yordani na unakamilika katika mji mtakatifu wa Yerusalemu kwa kifo chake msalabani. 

Injili ya Luka (3:23) inasema Yesu Kristo alipoanza utume wake alikuwa "na umri wa miaka 30 hivi". 

Kwa kawaida wataalamu wa Biblia wanakadiria kwamba mwaka wa kubatizwa ulikuwa kati ya 27 na 29 BK na ule wa kuuawa kati ya 30 na 33.
 
Awali Yesu, baada ya kubatizwa na kukaa siku 40 katika jangwa la Yudea, alifanya kazi ya kitume zaidi katika mkoa wa Galilaya, huko alikokulia, akihubiri na kuponya, pamoja na kufukuza pepo wachafu. 

Mbali ya hiyo miujiza yake, ni muhimu mwenendo wake wa kukaribiana na watu wa kila aina, bila ubaguzi: tendo lake la kushiriki karamu pamoja na wakosefu lilichukiza wengi, hasa kati ya madhehebu ya Mafarisayo waliokwepa watu hao. Kumbe kwa Yesu lilikuwa dokezo la kwamba Mungu anawaalika wote kutubu na kuingia raha ya ufalme wake.

Wakati huohuo aliita baadhi kumfuata kama wanafunzi katika safari zake. Kati yao aliteua mitume 12 kama mwanzo wa Kanisa lake.Hao aliwaita mitume kwa sababu aliwapeleka kwanza kwa Waisraeli (Math 8) lakini baada ya kufufuka kwa mataifa yote pia (Math 28:16-20). 

Baada ya kifodini cha Yohane Mbatizaji, Yesu alijiandaa kwenda Yerusalemu kwa mara ya mwisho ili kukamilisha utume wake kwa kujitoa kafara alivyotabiriwa na Yohane: "Huyu ndiye mwanakondoo wa Mungu aondoaye dhambi ya ulimwengu".

Safari hiyo ya mwisho ilimchukua tena kwa muda karibu na mahali alipobatizwa.

Utume wake wa mwisho mjini Yerusalemu ulianza na tukio la kuingia Yerusalemu kwa shangwe ya Wayahudi walioamini kwamba ndiye Masiya, hasa baada ya muujiza mkuu alioufanya, yaani kumfufua Lazaro wa Bethania kutoka kaburini siku ya nne baada ya kifo. Injili zinasimulia kirefu zaidi habari za hiyo wiki ya mwisho kutokana na umuhimu wake kama kilele cha yote.

## Ushahidi wa Petro
Mtume Petro alisimulia kifupi utume wa Yesu kama ifuatavyo (Mdo 10:34-43):

34 Petro akafumbua kinywa chake, akasema, Hakika natambua ya kuwa Mungu hana upendeleo; 35 bali katika kila taifa mtu amchaye na kutenda haki hukubaliwa na yeye. 36 Neno lile alilowapelekea wana wa Israeli akihubiri habari njema ya amani kwa Yesu Kristo (ndiye Bwana wa wote), 37 jambo lile ninyi mmelijua, lililoenea katika Uyahudi wote likianzia Galilaya, baada ya ubatizo aliouhubiri Yohana; 38 habari za Yesu wa Nazareti, jinsi Mungu alivyomtia mafuta kwa Roho Mtakatifu na nguvu naye akazunguka huko na huko, akitenda kazi njema na kuponya wote walioonewa na Ibilisi; kwa maana Mungu alikuwa pamoja naye. 39 Nasi tu mashahidi wa mambo yote aliyoyatenda katika nchi ya Wayahudi na katika Yerusalemu; ambaye walimwua wakamtundika mtini. 40 Huyo Mungu alimfufua siku ya tatu, akamjalia kudhihirika, 41 si kwa watu wote, bali kwa mashahidi waliokuwa wamekwisha kuchaguliwa na Mungu, ndio sisi, tuliokula na kunywa pamoja naye baada ya kufufuka kwake kutoka kwa wafu. 42 Akatuagiza tuwahubiri watu na kushuhudia ya kuwa huyu ndiye aliyeamriwa na Mungu awe Mhukumu wa walio hai na wafu. 43 Huyo manabii wote humshuhudia, ya kwamba kwa jina lake kila amwaminiye atapata ondoleo la dhambi.

## Picha

Image:Giotto - Scrovegni - -24- - Marriage at Cana.jpg|Arusi ya Kana
File:Christus heilt einen Besessenen.jpg|Mazinguo katika Sinagogi la Kapernaumu
File:Vittore carpaccio, vocazione di san matteo.jpg|Wito wa Mathayo kadiri ya Vittore Carpaccio, 1502
File:V&A - Raphael, The Miraculous Draught of Fishes (1515).jpg|Wanafunzi wa kwanza wa Yesu na  Uvuvi wa ajabu
Image:Bloch-SermonOnTheMount.jpg|Hotuba ya mlimani
File:Rembrandt Christ in the Storm on the Lake of Galilee.jpg|Kutuliza dhoruba
File:Brooklyn Museum - The Exhortation to the Apostles (Recommandation aux apôtres) - James Tissot.jpg|Mawaidha kwa Mitume
File:70Apostles.jpg|Wanafunzi Sabini
File:Oberzell Alte Kirche Decke Johannes im Kerker.jpg|Wajumbe wa Yohane Mbatizaji
File:Ghirlandaio, Domenico - Calling of the Apostles - 1481.jpg|Kuwatuma Thenashara kadiri ya Ghirlandaio, 1481.
File:16 Lorenzo Veneziano, Christ Rescuing Peter from Drowning. 1370 Staatliche Museen, Berlin..jpg|Yesu akimuokoa Petro majini, kadiri ya Lorenzo Veneziano, 1370.
File:Enrique Simonet - Flevit super illam 1892.jpg|*Flevit super illam* (Alilia juu yake), kadiri ya Enrique Simonet, 1892.
File:Giotto - Scrovegni - -26- - Entry into Jerusalem2.jpg|Yesu Kuingia Yerusalemu kwa shangwe kadiri ya Giotto, karne ya 14.
File:Giotto - Scrovegni - -27- - Expulsion of the Money-changers from the Temple.jpg|*Utakaso wa Hekalu* kadiri ya Giotto.
Image:Brooklyn Museum - Woe unto You, Scribes and Pharisees (Malheur à vous, scribes et pharisiens) - James Tissot.jpg|Ole wenu Mafarisayo
File:Duccio di Buoninsegna - Pact of Judas - WGA06789.jpg|Yuda akipanga bei ya Yesu
File:Juan de Juanes 002.jpg|Karamu ya mwisho na Ekaristi
File:Christ Taking Leave of the Apostles.jpg|Maneno ya buriani

## Tanbihi
Jamii:Injili

Jamii:Historia ya Israeli
Jamii:Rozari